b'\n_START_ARTICLE_\nSimtek\n_START_SECTION_\nV\xc4\x93sture\n_START_PARAGRAPH_\nSimtek izveidoja Makss Moslijs, kur\xc5\xa1 v\xc4\x93l\xc4\x81k p\xc4\x81rdeva savu da\xc4\xbcu un k\xc4\xbcuva par FIA prezidentu, k\xc4\x81 ar\xc4\xab Niks Virts, kur\xc5\xa1 t\xc4\x81s gados F1 bija komandas vad\xc4\xabt\xc4\x81js.\n_START_SECTION_\nPirm\xc4\x81 sezona (1994)\n_START_PARAGRAPH_\n1994. gad\xc4\x81 Simtek debit\xc4\x93ja F1 ar Ford dzin\xc4\x93jiem un diviem jauniem pilotiem - Deividu Brebemu un Rolandu Racenbergeru, kuram vieta bija apmaks\xc4\x81ta vien uz pussezonu. MTV bija komandas galvenais sponsors. Lai gan \xc4\x81r\xc4\x93ji Simtek izskat\xc4\xabj\xc4\x81s daudzsolo\xc5\xa1i, finansi\xc4\x81lu robu bud\xc5\xbeet\xc4\x81 ieviesa Rolanda Racenbergera n\xc4\x81ve un v\xc4\x93l\xc4\x81k ar\xc4\xab Andrea Monterm\xc4\xabni (Racenbergera aizvietot\xc4\x81ja) nopietn\xc4\x81 av\xc4\x81rija. Neskaitot \xc5\xa1os divus brauc\xc4\x93jus, par Deivida Brebhema komandas biedriem togad k\xc4\xbcuva ar\xc4\xab \xc5\xbdans Marks Gunons, Domeniko Skiatarella un Taki Inoue. Lab\xc4\x81kais rezult\xc4\x81ts bija Gunona 9. vieta Francijas GP.\n_START_SECTION_\nOtr\xc4\x81 sezona un bankrots (1995)\n_START_PARAGRAPH_\n1995. gad\xc4\x81 Simtek ats\xc4\x81ka braukt \xc5\xa0iatarela un vi\xc5\x86am piebiedroj\xc4\x81s holandietis Joss Verstapens. Komandas finansi\xc4\x81l\xc4\x81s gr\xc5\xabt\xc4\xabbas lika man\xc4\xabt, un lai gan nebija sacens\xc4\xabbu, kur\xc4\x81m k\xc4\x81ds no pilotiem nekvalific\xc4\x93j\xc4\x81s, p\xc4\x93c piec\xc4\x81m sac\xc4\xabkst\xc4\x93m 1995. gad\xc4\x81 Simtek komandai n\xc4\x81c\xc4\x81s teikt atvadas no F1.'